
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1127 

29 Οκτωβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση χρησιμοποίησης και καθορισμός αμοιβής 
υπαλλήλων της Γ.Γ. ΕΣΥΕ, μονίμων και με σύμβαση 
Ι.Δ., καθώς και υπαλλήλων άλλων Δημοσίων Υπηρε¬ 
σιών, Ν.Π.Δ.Δ. και Ο.Τ.Α. για εργασία εκτός του κα¬ 
νονικού και του συνήθους υπερωριακοϋ ωραρίου, 
για τις ανάγκες ερευνών που διενεργεί η Γ.Γ. ΕΣΥΕ 


για λογαριασμό της Ευρωπαϊκής Ένωσης. 1 

Σύσταση ομάδας ελέγχου για τη διενέργεια ελέγχου σε 

έργα του ΠΕΠ Κρήτης - Τομέας ΕΤΠΑ. 2 

Καθορισμός αμοιβής των Μελών του Εκπαιδευτικού 
Συμβουλίου της Σχολής Επιμόρφωσης Υπαλλήλων 

του Υπουργείου Οικονομικών (ΣΕΥΥΟ). 3 

Καθορισμός προσόντων αρμοδιοτήτων και διαδικασίας 
επιλογής του Γενικού Δ/ντή του Οργανισμού Εργα¬ 
τικής Εστίας. 4 


Τροποποίηση της 30659/31.3.89 υπουργικής απόφα¬ 
σης «Ειδικό εποχιακό βοήθημα προς ομοειδείς 
επαγγελματικές κατηγορίες (εκτός των οικοδόμων) 
και ειδικό βοήθημα προς μεμονωμένους ασφαλι¬ 


σμένους» . 5 

Προσθήκη διάταξης στο άρθρο 5 του Κανονισμού 
Ασθένειας του Ταμείου Προνοίας και Επικουρικής 

Ασφάλισης Προσωπικού Ιπποδρομιών . 6 

Χαρακτηρισμός ως ιστορικών διατηρητέων μνημείων 3 

γεφυριών στην Απιδιά του Ν. Καρδίτσας . 7 

Χαρακτηρισμός ως ιστορικού διατηρητέου μνημείου 
της Κοινοτικής Βρύσης στην Κοινότητα Σίβα Μαλε- 

βυζίου του Ν. Ηρακλείου Κρήτης. 8 

Έγκριση μεταστέγασης του Δημοτικού Ωδείου Πρέβε¬ 
ζας. 9 

Χορήγηση άδειας ίδρυσης και λειτουργίας Ωδείου στο 
Νικόλαο Μανιταρά.10 


Έγκριση τροποποίησης των κανονισμών των Αμοι¬ 
βαίων Κεφαλαίων «ΑΜΟΙΒΑΙΟ ΚΕΦΑΛΑΙΟ ΕΓΝΑ- 
ΤΙΑ-ΚΝΩΣΣΟΣ ΔΙΑΘΕΣΙΜΩΝ ΕΣΩΤΕΡΙΚΟΥ», 
«ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΜΑΚΕΔΟΝΙΑ 
ΔΙΕΘΝΕΣ ΜΙΚΤΟ», «ΑΜΟΙΒΑΙΟ ΚΕΦΑΛΑΙΟ ΕΓΝΑ- 
ΤΙΑ-ΜΥΚΗΝΑΙ ΟΜΟΛΟΓΙΩΝ ΕΣΩΤΕΡΙΚΟΥ», 
«ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΟΛΥΜΠΙΑ ΑΝΑ¬ 
ΠΤΥΞΙΑΚΟ ΜΕΤΟΧΩΝ ΕΣΩΤΕΡΙΚΟΥ».11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2061564/6702/0022 ( 1 ) 

Έγκριση χρησιμοποίησης και καθορισμός αμοιβής υπαλ¬ 
λήλων της Γ.Γ. ΕΣΥΕ, μονίμων και με σύμβαση Ι.Δ., κα¬ 
θώς και υπαλλήλων άλλων Δημοσίων Υπηρεσιών, 
Ν.Π.Δ.Δ. και Ο.Τ.Α. για εργασία εκτός του κανονικού 
και του συνήθους υπερωριακοϋ ωραρίου, για τις ανά¬ 
γκες ερευνών που διενεργεί η Γ.Γ. ΕΣΥΕ για λογαρια¬ 
σμό της Ευρωπαϊκής Ένωσης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόιμη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/80 «Περί Οργανισμού της Εθνικής Στατιστικής 
Υπηρεσίας της Ελλάδος» και του Π.Δ. 532/91 «Οργανι¬ 
σμός Γενικής Γραμματερίας ΕΣΥΕ». 

β) Του Ν. 2392/96 (ΦΕΚ 60/9.4.96/τ.Α·) «Πρόσβαση 
της Γ.Γ. ΕΣΥΕ σε διοικητικές πηγές κ.λπ.». 

γ) Του Ν. 2362/95 «περί Δημοσίου Λογιστικού». 

δ) Του Ν. 1558/85 «Κυβέρνηση και Κυβερνητικά όρ¬ 
γανα». 

ε) Του άρθρου 40 του Ν. 849/79 «περί παροχής κινή¬ 
τρων για την ενίσχυση της περιφερειακής και οικονομικής 
ανάπτυξης της χώρας». 

2. Την 1107147/1239/0006Α/4.10.96 απόφαση με 
θέμα «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

3. Τις παρακάτω κοινές υπουργικές αποφάσεις: 

α) Την 9046/Γ-335/21.5.97 (ΦΕΚ 451/τ.Β730.5.97 
αριθ. Συμβ. 631100009) απόφαση με θέμα «Ανάθεση, 
έγκριση και προκήρυξη διενέργειας στατιστικών εργασιών 
για την εναρμόνιση Δείκτη Τιμών Καταναλωτή (Δ.Τ.Κ.) και 
την εναρμόνιση του Δείκτη Αξίας Λιανικών Πωλήσεων 
(ΔΑΛΠ)», όπως τροποποιήθηκε με την 21762/Γ-11/ 
17.12.97 απόφαση, η οποία ανακλήθηκε με την 7493/Γ- 
458/15.5.98 (ΦΕΚ 531/τ. Β' 1.6.98) απόφαση. 

β) Την 20429/Γ-912/25.11.97 (ΦΕΚ 1100/τ.Β7 
12.12.97, αριθ. Συμβ. 774200006) απόφαση με θέμα 
«Ανάθεση, έγκριση και προκήρυξη της διενέργειας του Δ’ 
Κύματος της Κοινοτικής Έρευνας επί του Εισοδήματος 

και των Συνθηκών Διαβίωσης των Νοικοκυριών». 

γ) Την 21764/Γ-1123/17.12.97 απόφαση που τροπο¬ 
ποιεί την 5012/Γ-71/17.3.97 απόφαση με θέμα «Ανά- 
θεση, έγκριση και προκήρυξη διενέργειας της έρευνας 
Διακοπών» την 137/Γ-969/31.12.97 (αριθ. συμβ. 
56330009) απόφαση με θέμα «Ανάθεση, έγκριση και 
προκήρυξη διενέργειας της έρευνας Διακοπών», όπως 
τροποποιήθηκε με την 7495/Γ-460/15.5.98 (ΦΕΚ 531/ 
Τ.Β71.6.Θ8) απόφαση. 

δ) Την 13052/Γ-436/29.7.97 (ΦΕΚ 697/τ.Β719.8.97 
αριθ. Συμβ. 780100005) απόφαση με θέμα «Ανάθεση 
έγκριση και προκήρυξη διενέργειας ευρείας δειγματολη¬ 
πτικής έρευνας σχετικής με τη διάρθρωση των γεωργικών 
και κτηνοτροφικών εκμεταλλεύσεων της Χώρας και την 
απασχόληση του πληθυσμού σε αυτές, έτους 1997». 

8) Την 1440/Γ-1106/97/27.1.98 (ΦΕΚ 94/τ.Β/ 
10.2.98) απόφαση που τροποποιεί και συμπληρώνει την 
5656/Γ-147/26.3.97 (ΦΕΚ 295/τ.Β711.4.97, αριθ. συμ. 
773300008) απόφαση με θέμα «Ανάθεση, έγκριση και 
προκήρυξη της διενέργειας δειγματοληπτικής Έρευνας 
Κίστους Εργασίας στις Επιχειρήσεις». 

στ) Την 1439/Γ-1090/97/27.1.98 (ΦΕΚ 94/τ.Β/ 
10.2.98) απόφαση που τροποποιεί και συμπληρώνει την 
12039/Γ-477/19.6.1996 ΦΕΚ 531/τ.Β74.7.96, αριθ. 
Συμβ. 773500001) απόφαση με θέμα «Ανάθεση, έγκριση 
και προκήρυξη της διενέργειας δειγματοληπτικής έρευ¬ 
νας σχετικής με τη διάρθρωση και την κατανομή των απο¬ 
δοχών», όπως αυτή τροποποιήθηκε και συμπληρώθηκε με 
τις 5657/Γ-195/26.3.97 (ΦΕΚ 295/τ.Β711.4.97) και 
17895/Γ-760/17.10.97 (ΦΕΚ 966/τ.Β729.10.97). 

ζ) Την 3501 /Γ-20/3.3.98 (ΦΕΚ 295Λ.Β718.3.98) 
απόφαση (αριθ. Συμβ. 742100011, 741100010, 

741100026, 741100043 και το προς υπογραφή συμβό¬ 
λαιο για τη διενέργεια τελικής έρευνας στις πολυεθνικές 
επιχειρήσεις με θέμα «Ανάθεση εργασιών του Προγράμ¬ 
ματος Δράσης ΕϋΙΟΟΜ στη Γ.Γ. ΕΣΥΕ». 

4. Το γεγονός ότι η ολοκλήρωση των πιο πάνω ερευνών 
και εργασιών πρέπει να πραγματοποιηθεί μέσα στις συμ- 
βοιτικές προθεσμίες, παράλληλα με τη διεξαγωγή των τα¬ 
κτικών εργασιών της Γ.Γ. ΕΣΥΕ. 

5. Το γεγονός ότι: 

α) Για την εκτέλεση των ανωτέρω εργασιών εισρέει συ¬ 
νάλλαγμα στη χώρα σε Ε.0.11. 

β) Δεν πρόκειται για υπερωριακή εργασία σύμφωνα με 
τις διατάξεις του άρθ. 18 του Ν. 2470/97. 

γ) Η δαπάνη για κάθε έρευνα θα καλυφθεί εξ ολοκλήρου 
από τα αποστελλόμενα από την ΕυτοδίΕΐ ποσά σε Ε.Ο.υ. 

6. Από τις διατάξεις της απόφασης αυτής προκαλείται 
δαπάνη σε βάρος του τακτικού προϋπολογισμού της Γ.Γ. 
ΕΣΥΕ ύψος 328.500.000 δραχμών για το οικον. έτος 
1998 και η δαπάνη αυτή θα καλυφθεί εξ ολοκλήρου από 
εμβάσματα της Ε.Ε., τα οποία εστάλησαν ή θα σταλούν 
στο λογαριασμό της Γ. Γ. ΕΣΥΕ στην Τράπεζα της Ελλάδος 
και μέσω του υπολόγου Συμψηφισμού θα εγγραφούν στον 
προϋπολογισμό της Γ.Γ. ΕΣΥΕ (Φορέας 13.610-Κ.Α.Ε. 
5354). 

7. Το γεγονός ότ· μέχρι την 30.4.98 πραγματοποιήθη¬ 
καν μόνο μερικές από τις φάσεις των εργασιών (όπως αυ¬ 
τές περιγράφονται στις αποφάσεις ανάθεσης) των ανω¬ 
τέρω ερευνών και για την εκτέλεσή τους απασχολήθηκαν 
βάσει της απόφασης αριθ. 2018663/1877/0022/ 
18.3.98,1.200 υπάλληλοι της Γ.Γ. ΕΣΥΕ και κάλυψαν δα¬ 


πάνη ύψους 171.449.000 δραχμών, έναντι της προβλε- 
πόμενης στην ανωτέρω απόφαση δαπάνης των 
500.000.000 δρχ., αποφασίζουμε: 

1. Για την ολοκλήρωση των φάσεων των ανωτέρω ανα- 
φερομένων ερευνών εγκρίνουμε τη χρησιμοποίηση εκτός 
του κανονικού και του συνήθους υπερωριακού ωραρίου 
εργασίας των Δημοσίων Υπηρεσιών χιλίων διακοσίων 
(1.200) υπαλλήλων της Γ.Γ. ΕΣΥΕ, μονίμων και με σύμ¬ 
βαση Ι.Δ. αορίστου χρόνου, καθώς και υπαλλήλων άλλων 
Δημοσίων Υπηρεσιών και Ν.Π.Δ.Δ., Ο.Τ.Α., οι οποίοι θα 
απασχοληθούν κατά το χρονικό διάστημα από 1.8.98 μέ¬ 
χρι 31.12.98 με τις εργασίας των παραπάνω ερευνών, που 
διενεργεί η Γ.Γ. ΕΣΥΕ για λογαριασμό της Ε.Ε., οι οποίες 
δεν ολοκληρώθηκαν μέχρι την 30.4.98. 

2. Καθορίζουμε την εφάπαξ αμοιβή των 1.200 υπαλλή¬ 
λων της Γ.Γ. ΕΣΥΕ μονίμων και με σχέση εργασίας Ι.Δ. αο¬ 
ρίστου χρόνου και των υπαλλήλων άλλων Δημοσίων Υπη¬ 
ρεσιών Ν.Π.Δ.Δ. και Ο.Τ.Α. που θα ασχοληθούν από 
1.8.1998 μέχρι 31.12.1998 εκτός του κανονικού και συ¬ 
νήθους υπερωριακού ωραρίου εργασίας των Δημοσίων 
Υπηρεσιών με τις παραπάνω αναφερόμενες στατιστικές 
εργασίες και έρευνες που διενεργείη Γ.Γ. ΕΣΥΕ για λογα¬ 
ριασμό της Ε.Ε. ως εξής: 

α) Γ ια μέχρι 25 υπαλλήλους, ποσό μέχρι 700.000 δρχ. 
εφάπαξ έκαστος. 

β) Γ ια μέχρι 75 υπαλλήλους, ποσό μέχρι 500.000 δρχ. 
εφάπαξ έκαστος. 

γ) Γ ία μέχρι 60 υπαλλήλους, ποσό μέχρι 400.000 δρχ. 
εφάπαξ έκαστος. 

δ) για μέχρι 415 υπαλλήλους, ποσό μέχρι 300.000 δρχ. 
εφάπαξ έκαστος. 

ε) για μέχρι 625 υπαλλήλους, ποσό μέχρι 200.000 δρχ. 
εφάπαξ έκαστος. 

3. Οι αποφάσεις για το ύψος των χορηγουμένων ποσών 
θα λαμβάνονται κατόπιν εισηγήσεων των αρμοδίων Προϊ¬ 
σταμένων των Υπηρεσιών για την πρόοδο των εργασιών 
και την απόδοση του κάθε υπαλλήλου. 

4. Με απόφαση του Γ ενικού Γ ραμματέα της ΕΣΥΕ ορί¬ 
ζονται τα ονόματα των υπαλλήλων της Γ.Γ. ΕΣΥΕ μονίμων 
και με σύμβαση Ι.Δ. αορίστου χρόνου και των υπαλλήλων 
άλλων Δημοσίιων Υπηρεσιών και Ν.Π.Δ.Δ. και ΟΤΑ, που 
θα ασχοληθούν με τις παραπάνω έρευνες και στατιστικές 
εργασίες, καθώς και το ποσό της αποζημίωσης για τον κα¬ 
θένα. Ο αριθμός των απασχολούμενων δεν μπορεί να 
υπερβεί τον πιο πάνω καθοριζόμενο αριθμό υπαλλήλων, οι 
οποίοι δεν μπορούν να συμμετάσχουν σε περισσότερες 
από μία έρευνες κατά το ίδιο χρονικό διάστημα. 

5. Η απόφαση αυτή ισχύει αναδρομικά από 1.8.98. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 12 Οκτωβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΙΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13437 


Αριθ. 2067730/3172/Γ0041 (2) 

Σύσταση ομάδας ελέγχου για τη διενέργεια ελέγχου σε 

έργα του ΠΕΠ Κρήτης - Τομέας ΕΤΠΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 «Ει¬ 
δικό Συντονιστικό Όργανο Ελέγχου των προγραμμάτων 
που χρηματοδοτούνται από την Ε.Ε.», όπως τροποποιή¬ 
θηκε με το άρθρο 17 του Ν. 2592/98 (ΦΕΚ 57α/ 
18.3.98). 

β) Του Ν. 2081 /92 «Ρύθμιση του θεσμού των Επιμελη¬ 
τηρίων κ.λπ. (Α' 154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδούνται 
από την Ε.Ε.» (Α' 219). 

2. Την αριθ. 1107147/1239/4.10.1996 απόφαση ανά¬ 
θεσης αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 922 τ.Β'). 

3. Την αριθ. 34001/1957/9.10.96 απόφαση ανάθεσης 
αρμοδιοτήτων του Υπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ 937 τ.Β'). 

4. Την Κοινή Απόφαση Υπουργών Εθνικής Οικονομίας 
και Οικονομικών αριθ. 2076149/10990/27.10.1997 «Κα¬ 
θορισμός αποζημίωσης μελών του Ειδικού Συντονιστικού 
Οργάνου Ελέγχου και των Ομάδων Ελέγχου των Προγραμ¬ 
μάτων που χρηματοδοτούνται από την Ευρωπαϊκή 
Ένωση» (ΦΕΚ 993Β77.11.97). 

5. Τα αριθμ. 27/10.7.98 απόφαση του Ε.Σ.Ο.Ε. για τη 
διενέργεια ελέγχου σε έργα του ΠΕΠ Κρήτης - Τομέας 
ΕΤΠΑ. 

6. Την απόφαση Ε (96) 482/24.4.96, που αφορά την 
έγκριση του Πολυταμειακού Επιχειρησιακού Προγράμμα¬ 
τος Τεχνικής Βοήθειας και την αριθ. 8287/7.3.97 από¬ 
φαση του Υφυπουργού Εθνικής Οικονομίας. 

7. Την από 12.6.96 Σύμβαση μεταξύ του ΥΠΕΘΟ και 
της ΕΔΤΕ Ε.Π.Ε. 

8. Το γεγονός ότι από τις διατάξεις αυτής της απόφασης 
προκαλείται δαπάνη για αμοιβή των ελεγκτών, η οποία βα¬ 
ρύνει τον ΚΑΕ 0515 φορέα 140 του Υπουργείου Οικονο¬ 
μικών, ενώ τα υπόλοιπα έξοδα (οδοιπορικά έξοδα, έξοδα 
διανυκτέρευσης και ημερήσιες αποζημιώσεις) καλύπτο¬ 
νται από το πρόγραμμα Τεχνικής βοήθειας σύμφωνα με 
την από 12.6.96 σύμβαση. 

9. Το πρόγραμμα ελέγχων έτους 1998 του ΕΣΟΕ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στα παρακάτω έργα του ΠΕΠ Κρήτης - 
Τομέας ΕΤΠΑ: 

α) Υποπρόγραμμα 5, Μέτρο 1, Έργο 27: Προσθήκη για 
δημιουργία Ενιαίου Λυκείου Σητείας. 

β) Υποπρόγραμμα 6, Μέτρο 1, Έργο 62: Αγωγός μετα¬ 
φοράς λυμάτων Πισκοκέφαλου Σητείας. 

2. Μέλη της ελεγκτικής ομάδας ορίζονται οι εξής: 

α) Αντωνόπουλος Δημοσθένης, υπάλληλος ΓΛΚ/Δ41 
Δημ/κών Σχέσεων με Ε.Ε. 

β) Τσαγκαράκης Εμμανουήλ, υπάλληλος ΓΛΚ/ΥΔΕ Νομ. 
Λασιθίου. 

γ) Σταύρος Παπαδάκης, τεχνικός υπάλληλος ΜΕΚ 
ΥΠΕΘΟ. 


3. Έργο της Ελεγκτικής Ομάδας είναι η διενέργεια 
ελέγχου στα παραπάνω έργα και συγκεκριμένα: 

α) Η διαπίστωση της πορείας υλοποίησης των έργων, 
σύμφωνα με τις Εθνικές και Κοινοτικές διατάξεις. 

β) Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

γ) Η επιτόπια εξακρίβωση της υλοποίησης του φισικού 
αντικειμένου των έργων. 

4.0 έλεγχος, συμπεριλαμβανομένων των ημερών μετα¬ 
κίνησης, θα διεξαχθεί κατά το χρονικό διάστημα 9/11- 
13.11.1998. 

5. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο ποι αναφέρεται στην αριθ. 7/6.2.96 απόφαση 
του Ε.Σ.Ο.Ε. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προϊμίου από¬ 
φαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

-♦-- 

Αριθ. 2053061/5715/0022 (3) 

Καθορισμός αμοιβής των Μελών του Εκπαιδευτικού Συμ¬ 
βουλίου της Σχολής Επιμόρφωσης Υπαλλήλων του 
Υπουργείου Οικονομικών (ΣΕΥΥΟ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 5 του άρθρου 7 και της παρ. 7 του άρθρου 9 
του Ν. 2343/95 (ΦΕΚ 211 /Α'/11.11.95). 

β) Της παρ. 3 του άρθρου 19 του Ν. 2470/97 (ΦΕΚ 
40Α721.3.97). 

2. Το αριθ. 21/23.7.98 Πρακτικό του Δ.Σ. της ΣΕΥΥΟ. 

3. Την αριθ. 1107147/1239/0006Α/4.10.1996 από¬ 
φαση ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του Προϋπολογισμού 
της Σχολής Επιμόρφωσης Υπαλλήλων Υπουργείου Οικο¬ 
νομικών ο οποίος επιχορηγείται από τον τακτικό Προϋπο¬ 
λογισμό (Ειδικός Φορέας 23-140 ΚΑΕ 2428 ύψους 
1.020.000 για τρέχον έτος και 4.080.000 για καθένα από 
τα επόμενα έτη, αποφασίζουμε: 

Καθορίζουμε κατά συνεδρίαση αποζημίωση για τα μέλη 
και το Γραμματέα του Εκπαιδευτικού Συμβουλίου της Σχο¬ 
λής Επιμόρφωσης Υπαλλήλων του Υπουργείου Οικονομι¬ 
κών (ΣΕΥΥΟ), στο ποσό των 8.500 δρχ. (οκτώ χιλιάδων 
πεντακοσίων) και μέχρι τέσσερις (4) συνεδριάσεις το μήνα 
εκτός ωραρίου εργασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Οκτωβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. οικ. 191896 (4) 

Καθορισμός προσόντων αρμοδιοτήτων και διαδικασίας 

επιλογής του Γενικού Δ/ντή του Οργανισμού Εργατικής 

Εστίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

β) Του Ν. 678/77 «Περί τροποποιήσεως και συμπληρώ- 
σεως των διατάξεων περί ΟΕΕ» (ΦΕΚ 246/Α'). 

γ) Του άρθρου 1 του Π.Δ/τος 2/77 «Περί οργανώσεως 
και λειτουργίας του ΟΕΕ» (ΦΕΚ 5/Α). 

δ) Του άρθρου 21 του Ν. 2639/98 «Ρύθμιση εργασια¬ 
κών σχέσεων, σύσταση σώματος Επιθεώρησης Εργασίας 
κ.α. (ΦΕΚ 205/Α). 

2. Τις υπηρεσιακές ανάγκες του Ο.Ε.Ε. 

3. Το γεγονός ότι από τις διατάξεις αυτής της απόφασης 
δεν προσκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

1. Καθορίζουμε τις αρμοδιότητες του Γ εν. Δ/ντή του 
Οργανισμού Εργατικής Εστίας ως εξής: 

Ο Προγραμματισμός των δραστηριοτήτων του Οργανι¬ 
σμού και η επεξεργασία και σύνταξη κατ’ έτος σχεδίου 
δράσης. 

Ο συντονισμός της λειτουργίας των υπηρεσιακών μονά¬ 
δων του Οργανισμού και η αξιολόγηση του κόστους και της 
ποιότητας των αποτελεσμάτων τους. 

Η εξειδίκευση, συγκριτική ανάλυση και αξιολόγηση της 
ακολουθούμενης πολιτικής στον Οργανισμό και η διατύ¬ 
πωση εναλλακτικών προτάσεων, μέτρων και εισηγήσεων 
προς το Δ.Σ. του Οργανισμού. 

Η εξασφάλιση συνεργασίας με το εποπτεύον Υπουρ¬ 
γείο και λοιπούς φορείς του δημόσιου τομέα. 

Η αξιολόγηση των Προϊσταμένων των Δ/νσεων και σε 2ο 
βαθμό των Προϊσταμένων των Τμημάτων του Οργανισμού 
και η αξιοποίηση και ανάπτυξη του υπηρετούντος προσω¬ 
πικού. 

Οι αρμοδιότητες που του ανατίθενται κάθε φορά με 
απόφαση του Προέδρου του Δ.Σ. του Οργανισμού. 

2. Καθορίζουμε τα προσόντα του Γ ενικού Δ/ντή του Ορ¬ 
γανισμού Εργατικής Εστίας, ως εξής: 

α) Πτυχίο ανωτάτου Εκπαιδευτικού Ιδρύματος της Ελ¬ 
λάδας ή ισότιμου αναγνωρισμένου ιδρύματος της αλλοδα¬ 
πής. 

β) Δεκαετής τουλάχιστον εργασιακή εμπειρία από την 
οποία 5 τουλάχιστον χρόνια σε θέματα Διοίκησης και Ορ¬ 
γάνωσης. 

Συνεκτιμάται η κατοχή περισσοτέρων τίτλων σπουδών, 
μεταπτυχιακών και η εκπόνηση εργασιών ή μελετών. 

3. Για την εξακρίβωση των προσόντων καθορίζεται δια¬ 
δικασία επιλογής ως εξής: 


Εκδίδεται προκήρυξη, η οποία καλεί τους ενδιαφερομέ¬ 
νους για υποβολή αιτήσεων στον Οργανισμό Εργατικής 
Εστίας, μέσα σε προθεσμία δέκα (10) ημερών από τη δη¬ 
μοσίευσή της στον ημερήσιο τύπο. 

Συνιστάται τριμελής επιτροπή επιλογής αποτελούμενη 
από: 

α) Τον Πρόεδρο της Εργατικής Εστίας, 
β) Τον Γεν. Γραμματέα του Υπ. Εργασίας και Κοινών. 
Ασφαλίσεων. 

γ) Έναν εκπρόσωπο του Υπουργ. Εργασίας και Κοινών. 
Ασφαλίσεων, Προϊστάμενο Δ/νσης. 

Η Επιτροπή προβαίνει στην αξιολόγηση των αιτήσεων 
των υποψηφίων και τους κατατάσσει κατά αξιολογική 
σειρά ανάλογα των τυπικών τους προσόντων. 

Στη συνέχεια καλεί τους επικρατέστερους σε διαδικα¬ 
σία συνέντευξης. 

Μετά την ολοκλήρωσή της επιλέγει τους τρεις (3) επι¬ 
κρατέστερους τους οποίους προτείνει στον Υπουργό Ερ¬ 
γασίας και Κοινωνικών Ασφαλίσεων. Ο Υπουργός με από¬ 
φασή του επιλέγει για τη θέση του Γ εν. Δ/ντή του έναν 
από τους τρεις. 

4. Για την απόδειξη των τυπικών προσόντων απαιτείται η 
προσκόμιση των παρακάτω δικαιολογητικών (πρωτότυπα 
ή νομίμως επικυρωμένα) 
τίτλοι σπουδών 
αστυνομική ταυτότητα 
αντίγραφο ποινικού μητρώου τύπου Α' 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 33862 (5) 

Τροποποίηση της 30659/31.3.89 υπουργικής απόφασης 
«Ειδικό εποχιακό βοήθημα προς ομοειδείς επαγγελμα¬ 
τικές κατηγορίες (εκτός των οικοδόμων) και ειδικό 
βοήθημα προς μεμονωμένους ασφαλισμένους». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 22 του Ν. 
1836/89 «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις». 

2. Τις διατάξεις της υπ' αριθμ. 30659/31.3.89 απόφα¬ 
σης του Υπουργού Εργασίας. 

3. Τις διατάξεις της παρ. 2α του άρθρου 1 του Ν. 
2469/97 «Περιορισμός της αποτελεσματικότητας των 
κρατικών δαπανών» (Α' 38). 

4. Την υπ’ αριθμ. 1851/29.9.98 απόφαση του Δ.Σ. του 
ΟΑΕΔ (αριθμ. συν. 37/29.9.98) που μας υποβλήθηκε με 
το υπ’ αριθμ. Β.118021/8.10.98 έγγραφό του, αποφασί¬ 
ζουμε: 

Τροποποιούμε την υπ’ αριθμ. 30659/31.3.89 απόφασή 
μας, ώστε για το έτος 1998 οι καπνεργάτες της περιοχής 
Αγρίνιου να δύνανται να εισπράξουν το ειδικό εποχιακό 
βοήθημα του κλάδου τους, ακόμη και στην περίπτωση που 
συγκεντρώνουν προϋποθέσεις τακτικής επιδότησης. 

Το βοήθημα αυτό θα συμψηφιστεί με επόμενη τακτική 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

επιδότηση που τυχόν θα δικαιωθούν από τον Οργανι¬ 
σμό. 

Από τις διατάξεις της παρούσας απόφασης δεν προκα- 
λείται δαπάνη και ως εκ τούτου δεν εμπίπτει στις διατά¬ 
ξεις τηςπαρ. 3 του άρθρου 22 του Ν. 2362/95 (περίδημο¬ 
σίου λογιστικού) και δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 103/1967 (6) 

Προσθήκη διάταξης στο άρθρο 5 του Κανονισμού Ασθέ¬ 
νειας του Ταμείου Προνρίας και Επικουρικής Ασφάλι¬ 
σης Προσωπικού Ιπποδρομιών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Α.Ν. 2276/1940 
(Α' 117). 

2. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β’ 924). 

3. Τη γνώμη του Διοικητικού Συμβουλίου του Ταμείου 
Πρόνοιας και Επικουρικής Ασφαλίσεως Προσωπικού Ιπ¬ 
ποδρομιών, που διατυπώθηκε κατά την αρ. 2729/ 
12.3.1998 συνεδρίασή του. 

4. Τη γνώμη του Συμβουλίου Κοινωνικής Ασφάλειας 
που διατυπώθηκε στην αρ. 42η/30.9.1998 συνεδρίασή 
του της Κθ’ περιόδου. 

5. Το γεγονός ότι από τις διατάξεις της απόφασης αυτής 
δεν προκαλείται επιβάρυνση στον Κρατικό Προϋπολογι¬ 
σμό ούτε στο Ταμείο Προνοίας και Επικουρικής Ασφαλί¬ 
σεως Προσωπικού Ιπποδρομιών, αποφασίζουμε: 

Στο τέλος του άρθρου 5 της αρ. 64263/Ε2023/1961 
(Β' 327) υπουργικής απόφασης προστίθεται διάταξη ως 
εξής: 

«Ειδικότερα ο κλάδος ασθένειας επιβαρύνεται με ποσο¬ 
στό 5% επί των αμοιβών προσωπικού και των λειτουργικών 
εξόδων του Ταμείου, όπως αυτές διαμορφώνονται στο τέ¬ 
λος κάθε χρήσης στον κλάδο Σύνταξης - Πρόνοιας διαχει- 
ριστικώς». 

Η ισχύς της απόφασης αυτής αρχίζει από 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. ΥΠΠΟ/ΔΙΛΑΠ/Γ/2353/49752 (7) 

Χαρακτηρισμός ως ιστορικών διατηρητέων μνημείων 3 γε¬ 
φυρών στην Απιδιά του Ν. Καρδίτσας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων». 

δ) Του Ν. 2039 «Περί κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Του Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την Υ.Α. ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β'/5.12.97) με την οποία τροποποιείται η παρ. 8 
του άρθρου 6 της Υ.Α. ΥΠΠΟ/ΓΝΟΣ/49095/30.10.91 
(ΦΕΚ 987/Β/28.11.91) «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μη μάτων και Γ ραφείων της Κε¬ 
ντρικής Υπηρεσίας του ΥΠ.ΠΟ». 

3. Την εισήγηση της Εφορείας Νεωτέρων Μνημείων και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 11/28.5.98, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία, τα 
τρία (3) γεφύρια με ακτίνα προστασίας 100 μέτρα περιμε¬ 
τρικά του καθενός, που βρίσκονται στην Κοινότητα Απι¬ 
διάς Ν. Καρδίτσας και είναι τα εξής: 

1) Η Γέφυρα στη θέση «Σοκολή» στις παρυφές του χω¬ 
ριού και νότια από αυτό. 

2) Το Καναβιώτικο» γεφύρι νοτιότερα από το προηγού¬ 
μενο, που ένωνε παλαιότερα το χωριό με τον Καναβά. 

3) Το γεφύρι της «Καλόγριας» στη θέση «Τριφύλλια» στο 
Αρκουδόρεμα, γιατί αποτελούν αντιπροσωπευτικά δείγ¬ 
ματα της παραδοσιακής οδομηχανικής της περιόδου της 
Τουρκοκρατίας στην περιοχή της Θεσσαλίας, και είναι ση¬ 
μεία αναφοράς για τους κατοίκους της περιοχής. Τα τρία 
παραπάνω γεφύρια είναι σημαντικά για τη μελέτη της εξέ¬ 
λιξης της ιστορίας της αρχιτεκτονικής στον τομέα της γε- 
φυροποιίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΔΙΛΑΠ/Γ/3021Ζ49523 (8) 

Χαρακτηρισμός ως ιστορικού διατηρητέου μνημείου της 

Κοινοτικής Βρύσης στην Κοινότητα Σίβα Μαλεβυζίου 

του Ν. Ηρακλείου Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α/ 
26.7.85 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστόθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

Υ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) το Π.Δ. 161 /26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την Υ.Α. ΥΠΠΟ/ΓΝΟΣ/57631 /21.11.97 (ΦΕΚ 
1080/ΤΒ/5.12.97) με την οποία τροποποιείται η παρ. 8 
του άρθρου 6 της Υ.Α. ΥΠΠΟ/ΓΝΟΣ/49095/30.10.91 
(ΦΕΚ 987/Β/28.11.91) «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ». 

3. Την εισήγηση της 7ης Εφορείας Νεωτέρων Μνη¬ 
μείων και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 15/9.7.98, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο σύμ¬ 
φωνα με τις διατάξεις του Ν. 1469/50, της Κοινοτικής 
Βρύσης στην Κοινότητα Σίβα Μαλεβυζίου του Ν. Ηρα¬ 
κλείου Κρήτης, διότι αποτελεί σημαντικό δείγμα λαϊκής 
αρχιτεκτονικής, είναι συνδεδεμένο με τις μνήμες των κα¬ 
τοίκων της περιοχής και αποτελεί σημείο αναφοράς της 
ζωής του οικισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-<- 

Αριθ. ΥΠΠΟ/ΚΑΤΕΧΝ/Δ/37319 (9) 

Έγκριση μεταστέγασης του Δημοτικού Ωδείου 
Πρέβεζας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού». 


3. Το ΒΔ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Την απόφαση αριθ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 
987/Β/28.11.91). 

5. Την απόφαση αριθμ. ΥΠΠΟ/ΚΑΤΕΧΝ/Δ/56316/ 
19.10.94 «Έγκριση μεταστέγασης του Δημοτικού Ωδείου 
Πρέβεζας» (ΦΕΚ 901/Β/6.12.94). 

6. Το από 25.8.98 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης Πρέ¬ 
βεζας. 

7. Την από 8.7.98 αίτηση, με τα συνημμένα δικαιολογη- 
τικά, αποφασίζουμε: 

1. Εγκρίνουμε τη μεταστέγαση του Δημοτικού Ωδείου 
Πρέβεζας, στο κτίριο επί της οδού Κουγκίου αρ. 22 στην 
Πρέβεζα. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. ΥΠΠΟ/ΚΑΤΕΧΝ/Δ/43715 (10) 

Χορήγηση άδειας ίδρυσης και λειτουργίας Ωδείου στο Νι¬ 
κόλαο Μανιταρά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ» περί κυρώσεως 
του εσωτερικού κανονισμού του Ωδείου Θεσσαλονίκης. 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/τ. Β7 
28.11.91). 

8. Το από 28.9.1998 πρακτικό αυτοψίας, της Επιτρο- 

πής Ελέγχου καταλληλότητας, κτιριακών εγκαταστάσεων, 
μουσικών εκπαιδευτηρίων. 

9. Την από 10.9.98 αίτηση του Νικολάου Μανιταρά με 
τα συνημμένα δικαιολογητικά, αποφασίζουμε: 

1. Χορηγούμε στο Νικόλαο Μανιταρά, άδεια Ιδρυσης και 
λειτουργίας Ωδείου που θα στεγαστεί στο κτίριο της οδού 
Σύμης 3, στον Άγιο Νικόλαο Αχαρνών, και θα την έχει 
επωνυμία «ΩΔΕΙΟ ΑΘΗΝΑ». 

2. Το Ωδείο θα λειτουργήσει τις εξής Σχολές και Τμή¬ 
ματα 

Α. Σχολή Ανωτέρων θεωρητικών Μαθημάτων και Συν¬ 
θέσεις με Τμήματα: 

1) Ωδικής. 2) Αρμονίας. 3) Ενοργάνωσης. 4) Αντίστιξης. 
5) Φυγής. 6) Σύνθεσης. 

Β. Σχολή ενόργανου μουσικής με τμήματα 

1) Πληκτών 2) Εγχόρδων. 3) Πνευστών. 4) Κλασσικής 
κιθάρας. 

Γ. Σχολή Μονωδίας, με τμήματα μονωδίας. 

Δ. Σχολή Βυζαντινής μουσικής. 

Η απόφαση αριθμ. 24921/1744/27.8.91 «χορήγηση 
άδειας ίδρυσης και λειτουργίας Μουσικής Σχολής, στην 
Ομόρρυθμη Εταιρεία «Στ. Αθανασούλας - Ελένη Αντω- 
νέλλη Ο.Ε.» (ΦΕΚ 772/Β/24.9.91), παύει να ισχύει από 
την έναρξη ισχύος της παρούαης. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1998-99. 

Από τις διατάξεις της απόφασης αυτής δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 8872 (11) 

Έγκριση τροποποίησης των κανονισμών των Αμοιβαίων Κε¬ 
φαλαίων «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΚΝΩΣΣΟΣ 
ΔΙΑΘΕΣΙΜΩΝ ΕΣΩΤΕΡΙΚΟΥ», «ΑΜΟΙΒΑΙΟ ΚΕΦΑΛΑΙΟ 
ΕΓΝΑΤΙΑ-ΜΑΚΕΔΟΝΙΑ ΔΙΕΘΝΕΣ ΜΙΚΤΟ», «ΑΜΟΙΒΑΙΟ 
ΚΕΦΑΛΑΙΟ ΕΓΝΑΤΙΑ-ΜΥΚΗΝΑΙ ΟΜΟΛΟΓΙΩΝ ΕΣΩΤΕ¬ 
ΡΙΚΟΥ», «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΟΛΥΜΠΙΑ 
ΑΝΑΠΤΥΞΙΑΚΟ ΜΕΤΟΧΩΝ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 70/22.6.98, θέμα 18) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α) «Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης της 
Κεφαλαιαγοράς και άλλες διατάξεις». 

2. Τους κανονισμούς των ανωτέρω Αμοιβαίων Κεφα¬ 
λαίων που διαχειρίζεται η ΕΓΝΑΤ1Α ΑΕΔΑΚ. 

3. Την από 26.5.98 αίτηση της εταιρείας με τους υπο- 
βληθέντες κανονισμούς των Αμοιβαίων Κεφαλαίων. 

4. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση των κανονισμών των κάτωθι 
Αμοιβαίων Κεφαλαίων: 

1. «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΚΝΩΣΣΟΣ ΔΙΑ¬ 
ΘΕΣΙΜΩΝ ΕΣΩΤΕΡΙΚΟΥ». 

2. «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΜΑΚΕΔΟΝΙΑ 
ΔΙΕΘΝΕΣ ΜΙΚΤΟ». 

3. «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΜΥΚΗΝΑΙ ΟΜΟ¬ 
ΛΟΓΙΩΝ ΕΣΩΤΕΡΙΚΟΥ». 

4. «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ-ΟΛΥΜΠΙΑ ΑΝΑ¬ 
ΠΤΥΞΙΑΚΟ ΜΕΤΟΧΩΝ ΕΣΩΤΕΡΙΚΟΥ», 

σύμφωνα με τους υποβληθέντες με Α.Π.: 2632/ 
26.5.98 τροποποιημένους κανονισμούς από την ΕΓΝΑΤΙΑ 
Α.Ε.Δ.Α.Κ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΕΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ι_________ . 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ· 

3.000 

δρχ. 

Β' (Υπουργικές αποφάσεις κ.λπ.) 

70.000 

» 

3.500 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

„ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

>, 

Παράρτημα ( Πίνακες επιτυχόντων διαγωνισμών κ.τλ.) 

5.000 

)> 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 

„ 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 


Προκηρύξεων Α.Σ.Ε.Π. 

10.000 


500 

>, 

Ανωνύμων Εταιρειών & Ε.Π.Ε. 

250.000 

» 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

»► 

12.500 .. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η Πληρωμή του ποσοστού του ΤΑΠΕΤ που αντιστοιχεί σέ συνδρομές, εισπρσττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν! 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















